b'\n_START_ARTICLE_\nPrimera llum\n_START_PARAGRAPH_\nEn astronomia, la primera llum \xc3\xa9s el primer \xc3\xbas d\'un telescopi (o, en general, un nou instrument) per prendre una imatge astron\xc3\xb2mica despr\xc3\xa9s de ser constru\xc3\xaft. Sovint, aix\xc3\xb2 no \xc3\xa9s la primera observaci\xc3\xb3 amb el telescopi; probablement es realitzen proves \xc3\xb2ptiques durant la llum del dia per ajustar els components. La primera imatge \xc3\xa9s normalment de poc inter\xc3\xa8s cient\xc3\xadfic i \xc3\xa9s de mala qualitat, ja que els diversos elements del telescopi encara no s\'han ajustat per a una efici\xc3\xa8ncia \xc3\xb2ptima. Tot i aix\xc3\xb2, una primera llum \xc3\xa9s sempre un moment de gran emoci\xc3\xb3, tant per a les persones que el dissenyen i construeixen pel telescopi i per a la comunitat astron\xc3\xb2mica. S\'escull normalment un objecte astron\xc3\xb2mic conegut i espectacular com a subjecte._NEWLINE_Per exemple, el Telescopi Hale de 200 polzades va veure la primera llum el 26 de gener de 1949, mirant a NGC 2261 sota la direcci\xc3\xb3 de l\'astr\xc3\xb2nom americ\xc3\xa0 Edwin Powell Hubble.  La imatge va ser publicada en diverses revistes._NEWLINE_El Telescopi d\'Isaac Newton t\xc3\xa9 dues primeres llums: una a Anglaterra en 1965 amb el mirall original, i l\'altra en 1984 a l\'illa de La Palma. En el segon cop de la primera llum va ser realitzada amb una c\xc3\xa0mera de video que va mostrar el parpelleig del p\xc3\xbalsar del Cranc._NEWLINE_El Large Binocular Telescope va tenir la seva primera llum amb un sol mirall primari el 12 d\'octubre de 2005, que va ser una vista del NGC 891. El segon mirall primari va ser instal\xc2\xb7lat el gener de 2006 i va entrar en ple funcionament al gener de 2008._NEWLINE_L\'observatori espacial solar IRIS va aconseguir la primera llum el 17 de juliol de 2013. L\'investigador principal va comentar que "La qualitat de les imatges i els espectres que estem rebent de l\'IRIS \xc3\xa9s incre\xc3\xafble. Aix\xc3\xb2 \xc3\xa9s just el que esper\xc3\xa0vem ..."\n_START_SECTION_\nCosmologia\n_START_PARAGRAPH_\nEn cosmologia f\xc3\xadsica, la primera llum es refereix a la llum emesa d\'una primera generaci\xc3\xb3 de hiperestrelles, formades poc menys de mil milions d\'anys despr\xc3\xa9s del big bang, que va portar a la fi de le \xc3\xa8poques fosques cosmol\xc3\xb2giques.'